**გ ა ნ ა ც ხ ა დ ი**

**2021-2022 წლის საუკეთესო პრაქტიკის პროგრამაში მონაწილეობაზე**

**ზუგდიდის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

სამოქალაქო ბიუჯეტის პროგრამა ზუგდიდის მუნიციპალიტეტში

სლოგანი: **„მილიონი შენს ხელშია“**

1. **თემატიკა:**

(გამოცხადებული საკონკურსო თემის დასახელება)

მოქალაქეთა მონაწილეობა, ადგილობრივი საბიუჯეტო პროცესის გამჭვირვალობა, ანგარიშვალდებულება

1. **პრაქტიკის/ინიციატივის ავტორი/ინიციატორი:**

(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).

მუნიციპალიტეტი

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

მუნიციპალიტეტის ტერიტორია მდებარეობს საქართველოს დასავლეთ ნაწილში. დასავლეთის საზღვარი არის შავი ზღვის სანაპირო (განმუხური - ანაკლია), ჩრდილო-დასავლეთით ესაზღვრება აფხაზეთის ავტონომიური რესპუბლიკის გალის ადმინისტრაციული ერთეული, ჩრდილო აღმოსავლეთით-წალენჯიხის მუნიციპალიტეტი, აღმოსავლეთით - ჩხოროწყუს მუნიციპალიტეტი, სამხრეთით - ხობის მუნიციპალიტეტი. მუნიციპალიტეტის ტერიტორიის ფართობი შეადგენს 668 კმ2 -ს, მანძილი უახლოეს ნავსადგურამდე 60 კმ-ს, მანძილი შავ ზღვამდე (ანაკლის ადმინიატრაციული ერთეული) – 30 კმ, მანძილი უახლოეს აეროპორტამდე (ქუთაისი) – 80 კმ. ქალაქი ზუგდიდი მდებარეობს დასავლეთ საქართველოს ცენტრალურ ნაწილში, ოდიშის დაბლობზე მდინარე ჩხოუშის ორივე ნაპირზე, ზღვის დონიდან 110 მეტრ სიმაღლეზე. ზუგდიდს ხელსაყრელი სატრანსპორტო გეოგრაფიული მდებარეობა აქვს. ქ. ზუგდიდი, სამეგრელო-ზემო სვანეთის ადმინისტრაციული ცენტრია.

ზუგდიდის მუნიციპალიტეტის მოსახლეობა შეადგენს 101.8 ათასს, რაც საქართველოს მოსახლეობის - 2.7 % -ია, ხოლო რეგიონის მოსახლეობის - (316.2 ათასი) 32.2 %. რეგიონის 9 მუნიციპალიტეტიდან მოსახლეობის რიცხოვნებით პირველ ადგილზეა, ხოლო საქართველოს 69 მუნიციპალიტეტიდან მესამე ადგილზეა გორის და მარნეულის შემდეგ. დევნილი მოსახლეობა შეადგენს 57.0 ათასს, მუნიციპალიტეტში 49 დასახლებული პუნქტია, მათ შორის 1 ქალაქი და 48 ადმინისტრაციული ერთეული. მუნიციპალიტეტში რეგისტრირებულია 31010 პენსიონერი, 140 მრავალშვილიანი და 501 სოციალურად დაუცველი სტატუსის მქონე (65 ათას ქულამდე) ოჯახი.

აგროკლიმატური პირობები მეტად ხელსაყრელია მრავალდარგოვანი და მაღალრენტაბელური სასოფლო–სამეურნეო წარმოების შექმნისათვის, განსაკუთრებით კი ისეთი დარგების განვითარებისათვის, როგორიცაა მეთხილეობა, მესიმინდეობა, მეჩაიეობა, სუბტროპიკული კულტურების წარმოება (ციტრუსები, დაფნა, კივი, ფეიხოა და სხვ.), ხეხილის, ერთწლიანი მარცვლეული და ბოსტნეული კულტურების წარმოება.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;

სამოქალაქო ბიუჯეტის პროცესის დაწყებამდე “Solidarity Fund PL in Georgia”-ს პარტიციპაციის აკადემიაში უფასო სასწავლო კურსი გაიარეს ადგილობრივი თვითმმართველობისა და ადგილობრივი არასამთავრობო ორგანიზაციის წარმომადგენლებმა, სადაც დეტალურად იქნა შესწავლილი სამოქალაქო ბიუჯეტის ფორმირების პროცესი. გარდა ამისა, ზემოთაღნიშნული ორგანიზაციის დარგის ექსპერტებმა ჩაატარეს ტრენინგები მუნიციპალიტეტში დასაქმებულ იმ პირებთან, რომლებიც სამომავლოდ ჩართული იქნებოდნენ პროგრამის ფორმირების პროცესში. ამგვარად, მუნიციპალიტეტში პროგრამის განხორციელებასთან დაკავშირებით მნიშვნელოვანი სიძნელეები არ შექმნილა.

ასევე ვერიფიკაციის ეტაპზე მერიის ინფრასტრუქტურული პროექტების მართვის და არქიტექტურის სამსახურის თანამშრომლების აქტიურად ჩართვამ განაპირობა საპროექტო ინიციატივების რეალიზების რისკების აღმოფხვრა.

რაც შეეხება ფინანსურ რესურსს, მუნიციპალიტეტი 2020 წლიდან ყოველწლიურად გამოყოფს ადგილობრივი ბიუჯეტიდან 1 000 000 ლარს აღნიშნული პროცესის განსახორციელებლად.

* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

სამოქალაქო ბიუჯეტის პროცესის განხორციელებას ხელი შეუწყო იმან, რომ მუნიციპალიტეტს გააჩნია მაღალი სოციალურ-ეკონომიკური პოტენციალი. ქალაქი ზუგდიდი წარმოადგენს სამეგრელო-ზემო სვანეთის ადმინისტრაციულ ცენტრს და არის რეგიონის საკვანძო ქალაქი. აგრეთვე, პოზიტიურ გავლენას ახდენს მუნიციპალიტეტის სიახლოვე ფოთის საზღვაო პორტთან, ქუთაისის საერთაშორისო აეროპორტთან და საავტომობილო სატრანზიტო გზასთან.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება:

ზუგდიდის მუნიციპალიტეტში, ქალაქ ზუგდიდის მასშტაბით, არ არსებობდა მონაწილეობითი რგოლი, რომელიც უზრუნველყოფდა მოსახლეობის ფართო და აქტიურ ჩართულობას ადგილობრივ დონეზე გადაწყვეტილების მიღების პროცესში. არ იყო მიღებული ჩარჩო-რეგულაციები იმის შესახებ, თუ როგორ მომხდარიყო მოქალაქეთა ორგანიზებული ჩართვა ბიუჯეტის დაგეგმვისა და განაწილების ეტაპზე, მეორეს მხრივ საზოგადოებაში არ იყო ცოდნა და გამოცდილება საჯარო მმართველობაში თანამონაწილეობის შესახებ, გარდა ამისა ადგილობრივი თვითმმართველობის კომპეტენციებისა და უფლებამოსილების შესახებ.

* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას:

მოქალაქეთა ჩართულობა გამოიხატებოდა მათი პრობლემების შესახებ წერილობით მომართვიანობაში, პოლიტიკური თანამდებობის პირებთან პირად შეხვედრებში, სატელეფონო ზარებში, მუნიციპალიტეტის საკრებულოს სხდომებში მონაწილეობაში, მუნიციპალიტეტის მერის და მუნიციპალიტეტის საკრებულოს წევრის მიერ გაწეული მუშაობის შესახებ ანგარიშების მოსმენაში; თუმცა ეს ფორმები არ განაპირობებდა მოქალაქეთა მასშტაბურ ჩართვას ადგილობრივ დონეზე გადაწყვეტილების მიღების პროცესში.

ადგილობრივი თვითმმართველობის განხორციელებაში მოქალაქეთა მონაწილეობის ინოვაციური ფორმის დანერგვა არ გახლდათ მარტივი პროცესი. ამისთვის საჭირო იყო: 1. მუნიციპალიტეტის მხრიდან ადამიანური, ფინანსური და დროითი რესურსის მობილიზება; 2. არასამთავრობო ორგანიზაციებისა და საზოგადოების ინტერესი აღნიშნული საკითხის მიმართ; 3. პროცესის მკაფიო და გაზიარებადი რეგულაციების შემუშავება.

* **პასუხი არსებულ გამოწვევაზე -** მოკლე აღწერა და მიღწეული შედეგი**:**

ზუგდიდის მუნიციპალიტეტის თვითმმართველობა გამოირჩევა მოქნილობით და მუდმივი მზაობით დანერგოს საქმიანობის ახალი მიდგომები, რომლებიც ხელს შეუწყობს საზოგადოების ინტერესების გათვალისწინებითა და მათი აქტიური თანამონაწილეობით, მოსახლეობის საყოფაცხოვრებო პრობლემების მოგვარებასა და ცხოვრების დონის ამაღლებას.

ადგილობრივი თვითმმართველობის ორგანოების საქმიანობაში კარგი მმართველობის პრინციპების დანერგვისა და თვითმმართველობის განხორციელებაში მოსახლეობის ჩართულობის დონის ამაღლების მიზნით, 2019 წელს, „Solidarity Fund PL in Georgia”-ს მხარდაჭერით დაიწყო სამოქალაქო ბიუჯეტის ფორმირება ზუგდიდის მუნიციპალიტეტში. შესაბამისი ტრენინგები გაიარეს მუნიციპალიტეტის მერიისა და საკრებულოს, ასევე არასამთავრობო ორგანიზაციის წარმომადგენლებმა. შეიქმნა სამოქალაქო ბიუჯეტის საბჭო და მიღებულ იქნა პროცესის რეგულაციები, რომლის პრაქტიკული აღსრულების შედეგად გაიზარდა მოქალაქეთა ჩართულობის დონე მუნიციპალიტეტის ცხოვრებაში.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი**

სამოქალაქო ბიუჯეტი პირდაპირი დემოკრატიის ერთ-ერთი ინსტრუმენტია, რომელიც წარმოადგენს სამოქალაქო მონაწილეობის ყველაზე მაღალ დონეს. პროცესის არსი მდგომაროებს იმაში, რომ მოქალაქეებს შეუძლიათ თვითონ გადაწყვიტონ, თუ რაში დაიხარჯება მუნიციპალიტეტის ბიუჯეტიდან გამოყოფილი გარკვეული თანხები. ისინი თავად განსაზღვრავენ პრობლემებს, პრიორიტეტებს და გამოვლენილი პრობლემების მოსაგვარებლად წარმოადგენენ საკუთარ საპროექტო ინიციატივებს, რომელთა საბოლოო შერჩევაც ხდება მოსახლეობის მიერ და ახორციელებს ადგილობრივი ხელისუფლება.

სამოქალაქო ბიუჯეტის პროცესი მოიცავს შვიდ ეტაპს. ესენია: რეგულაციების შემუშავება; საინფორმაციო კამპანია; პროექტების შემუშავება და წარდგენა მოქალაქეთა მიერ; პროექტების ვერიფიკაცია სამოქალაქო ბიუჯეტის საბჭოს მიერ; ზუგდიდის მუნიციპალიტეტის ადმინისტრაციულ ერთეულებში სამოქალაქო ბიუჯეტის საპროექტო ინიციატივებზე საბოლოო გადაწყვეტილების მიღების მიზნით ფარული კენჭისყრის პროცედურა; შერჩეული პროექტების ბიუჯეტში ასახვა; პროექტის განხორციელება, შეფასება და მონიტორინგი.

რეგულაციების თანახმად ქალაქ ზუგდიდის ტერიტორია იყოფა 5 ზონად და მომდევნო საფინანსო წლის ბიუჯეტში გამოყოფილი 1 000 000 ლარი ნაწილდება თანაბრად თითოეული ზონისთვის.

პროცესის წარმართვის მიზნით შექმნილია სამოქალაქო ბიუჯეტის საბჭო, რომლის ამოცანაა პროცესისა და რეგულაციების მომზადებაში ჩართვა, ასევე დახმარების გაწევა სამოქალაქო ბიუჯეტის ეტაპების განხორციელებისას, განსაკუთრებით, მონაწილეობის მიღება საინფორმაციო კამპანიის წარმოებაში, პროექტების შემოწმებაში და ამოსარჩევი სიის შედგენაში, კენჭისყრის პროცესზე დაკვირვება, მთელი პროცესის მონიტორინგი.

საინფორმაციო კამპანიის ეტაპზე ტარდება შეხვედრები მოსახლეობასთან და მიეწოდება ინფორმაცია „სამოქალაქო ბიუჯეტი“-ს პროცესის არსის, მიზნებისა და შესაძლებლობების შესახებ. ასევე შექმნილია ფეისბუქ გვერდი: „ზუგდიდი - სამოქალაქო ბიუჯეტი“, რომელზეც ქვეყნდება ამ პროგრამის შესახებ ყველა აქტივობა.

პროექტის წარდგენის უფლება აქვს ნებისმიერ ფიზიკურ პირს.

ამ ეტაპზე უპირველეს ყოვლისა იმართება პროექტების წერის მარათონი, რომლის ფარგლებშიც კოორდინატორები „სამოქალაქო ბიუჯეტის საბჭო“-ს წევრებთან და არასამთავრობო ორგანიზაციებთან ერთად დაინტერესებულ პირებს უწევენ დახმარებას პროექტის მომზადებაში, გასცემენ რეკომენდაციებს, პასუხობენ მათ შეკითხვებს.

საბოლოოდ, პირი შევსებულ სააპლიკაციო ფორმას წერილობით ან ელექტრონული ფორმით (აგზავნის მერიის ელ. ფოსტაზე: [**zugdidismeria@gmail.com**](mailto:zugdidismeria@gmail.com)**)** წარმოადგენს ზუგდიდის მუნიციპალიტეტის მერიაში „სამოქალაქო ბიუჯეტი“-ს ფარგლებში გამოცხადებულ პროექტში მონაწილეობის მიღების მიზნით.

წარმოდგენილი საპროექტო ინიციატივა უნდა აკმაყოფილებდეს ქვემოთ ჩამოთვლილ კრიტერიუმებს:

* მისი განხორციელება უნდა შედიოდეს ზუგდიდის მუნიციპალიტეტის კომპეტენციაში;
* ღირებულება არ უნდა აღემატებოდეს სამოქალაქო ბიუჯეტის ფარგლებში თითო ზონისთვის გამოყოფილ თანხას;
* განკუთვნილი უნდა იყოს „სამოქალაქო ბიუჯეტი“-ს ფორმირებისთვის გამოყოფილი რომელიმე ერთი ზონისთვის (ეგრისი, კოლხეთი, მაცხოვრისკარი, ოდიში, ენგური);
* უნდა ემსახურებოდეს საზოგადოების კეთილდღეობას;
* პროექტის განხორციელება შესაძლებელი უნდა იყოს ერთი საბიუჯეტო წლის განმავლობაში;
* წარმოდგენილი უნდა იყოს წერილობითი ან/და ელექტრონული ფორმით რეგულაციებით განსაზღვრული სახით (ელ. ფოსტის მისამართი: [**zugdidismeria@gmail.com**](mailto:zugdidismeria@gmail.com)), რომელსაც ხელს აწერს პროექტის ავტორი (არასრულწლოვნის შემთხვევაში მისი მეურვე) და ინიციატივის არანაკლებ 30 მხარდამჭერი;
* პროექტის განხორციელების ადგილი (მიწა) უნდა იყოს ზუგდიდის მუნიციპალიტეტის საკუთრებაში.

„სამოქალაქო ბიუჯეტის საბჭო“ მოქალაქეთა მიერ წარმოდგენილ ინიციატივებს განიხილავს ზემოთჩამოთვლილი კრიტერიუმების მიხედვით.

თუ ზონის მიხედვით წარმოდგენილი და ვერიფიცირებული პროექტების საერთო ღირებულება არ აჭარბებს გამოყოფილ 200 000 (ორასი ათასი) ლარს, ისინი ავტომატურად აისახება მომავალი წლის ბიუჯეტში. იმ შემთხვევში თუ ვერიფიცირებული პროექტების საერთო ღირებულება, რომლებიც უნდა განხორციელდეს კონკრეტულ ზონაში აჭარბებს „სამოქალაქო ბიუჯეტი“-ს ფარგლებში ზონისთვის გამოყოფილ თანხას, საბჭო აცხადებს არჩევნებს პრიორიტეტული პროექტის/პროექტების ფარული კენჭისყრის წესით გამოსავლენად.

საპროექტო ინიციატივებზე ხმის მიცემის პროცედურა ხორციელდება ფარული კენჭისყრის საფუძველზე განსაზღვრულ დღეს ქალაქ ზუგდიდში სპეციალურად გამოყოფილ დანიშნულების პუნქტებში.

მოქალაქეს ხმის მიცემის უფლება აქვს მხოლოდ ქ. ზუგდიდის ტერიტორიის იმ ზონაში ინიცირებულ საპროექტო ინიციატივასთან დაკავშირებით, სადაც იგი არის რეგისტრირებული.

ხმის მიცემის საბოლოო შედეგები გამოვლინდება ქაღალდის ბიულეტენების მეშვეობით ჩატარებული ფარული კენჭისყრის შედეგების გათვალისწინებით. გამარჯვებულ საპროექტო ინიციატივებად ჩაითვლება ხმათა უმრავლესობის მქონე ინიციატივები, რომლებიც პრიორიტეტულად დალაგდება მიღებულ ხმათა კლებადობის მიხედვით სანამ მათი ღირებულებების გათვალისწინებით არ ამოიწურება ზონისთვის განკუთვნილი 200 000 (ორასი ათასი) ლარი. იმ შემთხვევაში თუ ამგვარი განაწილების შედეგად ზონებში დარჩა აუთვისებელი თანხები, ისინი დაჯამდება და მოხმარდება პროექტს, რომელმაც მიიღო ყველაზე მეტი ხმა წაგებულ პროექტებს შორის ქალაქის მასშტაბით და ღირებულებით ყველაზე მეტად ესადაგება ჯამურად დარჩენილ თანხას, მაგრამ მხოლოდ მისი ზონისთვის გამოყოფილი თანხით ვერ ხერხდება მისი განხორციელება.

საარჩევნო პროცესის ჩატარებას უზრუნველყოფს „სამოქალაქო ბიუჯეტის საბჭო“-ს წევრთაგან შემდგარი კომისია. დამკვირვებლებად მოწვეული იქნებიან პროექტების ინიციატორთა წარმომადგენლები, არა უმეტეს 3 პირი ზონის თითო უბანზე.

საბოლოოდ შერჩეული ყველა პროექტი აისახება ზუგდიდის მუნიციპალიტეტის მომდევნო წლის ბიუჯეტში სამოქალაქო ბიუჯეტის პროგრამაში /კოდი: 02 16/.

ბიუჯეტში ასახული საპროექტო ინიციატივების განხორციელებას უზრუნველყოფს მუნიციპალიტეტის აღმასრულებელი ორგანო.

* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით):

|  |  |  |  |  |
| --- | --- | --- | --- | --- |
| **აქტივობათა გეგმა/გრაფიკი** | | | | |
| **დაგეგმილი აქტივობა** | **ვადები** | **განხორციელების საშუალებები** | **რესურსები, მასალები** | **გავრცელების საშუალებები** |
| **საინფორმაციო კამპანია** | | | | |
| საინფორმაციო კამპანიის დაწყება ენგურის ადმინისტრაციულ ერთეულში | 2021 წლის 11-23 ივნისი | შეხვედრა | ადამიანური რესურსები: მერი, მერის მოადგილეები, სამოქალაქო ბიუჯეტის საბჭოს წევრები, ზონების დეპუტატები, მერის წარმომადგენლები, მატერიალური რესურსები: ფლაერები, სტენდები, მაისურები | შეხვედრა მოსახლეობასთან |
| შეხვედრა ეგრისის ადმინისტრაციულ ერთეულში | 2021 წლის 21 ივნისი | შეხვედრა | ადამიანური რესურსები: სამოქალაქო ბიუჯეტის საბჭოს წევრები, ზონის კოორდინატორი, ზონაში მერის წარმომადგენელი , ზონის მაჟორიტარი დეპუტატი; მატერიალური რესურსები: ფლაერები, სტენდები, მაისურები | შეხვედრები მოსახლეობასთან |
| შეხვედრა მაცხოვრისკარის ადმინისტრაციულ ერთეულში | 2021 წლის 23 ივნისი | შეხვედრა | ადამიანური რესურსები: სამოქალაქო ბიუჯეტის საბჭოს წევრები, ზონის კოორდინატორი, ზონაში მერის წარმომადგენელი , ზონის მაჟორიტარი დეპუტატი; მატერიალური რესურსები: ფლაერები, სტენდები, მაისურები | შეხვედრები მოსახლეობასთან |
| შეხვედრა კოლხეთის ადმინისტრაციულ ერთეულში | 2021 წლის 22 ივნისი | შეხვედრა | ადამიანური რესურსები: სამოქალაქო ბიუჯეტის საბჭოს წევრები, ზონის კოორდინატორი, ზონაში მერის წარმომადგენელი , ზონის მაჟორიტარი დეპუტატი; მატერიალური რესურსები: ფლაერები, სტენდები, მაისურები | შეხვედრები მოსახლეობასთან |
| შეხვედრა ოდიშის ადმინისტრაციულ ერთეულში | 2021 წლის 23 ივნისი | შეხვედრა | ადამიანური რესურსები: სამოქალაქო ბიუჯეტის საბჭოს წევრები, ზონის კოორდინატორი, ზონაში მერის წარმომადგენელი , ზონის მაჟორიტარი დეპუტატი; მატერიალური რესურსები: ფლაერები, სტენდები, მაისურები | შეხვედრები მოსახლეობასთან |
| შეხვედრა ენგურის ადმინისტრაციულ ერთეულში | 2021 წლის 22 ივნისი | შეხვედრა | ადამიანური რესურსები: სამოქალაქო ბიუჯეტის საბჭოს წევრები, ზონის კოორდინატორი, ზონაში მერის წარმომადგენელი , ზონის მაჟორიტარი დეპუტატი; მატერიალური რესურსები: ფლაერები, სტენდები, მაისურები | შეხვედრები მოსახლეობასთან |
| **პროექტების მიღება** | | | | |
| პროექტების შემუშავებისა და მიღების ეტაპის დაწყების შესახებ ინფორმაციის გასაჯაროება და იქვე სამოქალაქო ბიუჯეტის საპროექტო ინიციატივის განაცხადის ფორმების განთავსება ელექტრონული ფორმით | 2021 წლის 24 ივნისი - 05 ივლისი | პოსტი ფეისბუქზე | პოსტი | ზუგდიდი - სამოქალაქო ბიუჯეტი-ს fb გვერდი |
| პროექტების წერის მარათონი | 2021 წლის 30 ივნისი | შეხვედრა პროექტების წერით დაინტერესებულ მოქალაქეებთან, ქალაქის ცენტრში განთავსებულ რომელიმე დარბაზში | ადამიანური რესურსები: სამოქალაქო ბიუჯეტის საბჭოს წევრები, ზონების მაჟორიტარი დეპუტატები, მერიის ქონების, შესყიდვების, ინფრასტრუქტურის სამსახურის წარმომადგენლები; სოლიდარობის ფონდის წარმომადგენლები, მატერიალური რესურსები: სამოქალაქო ბიუჯეტის საპროექტო ინიციატივის განაცხადის ფორმა, კომპიუტერული ტექნიკა; არამატერიალური რესურსები: ინტერნეტი, ელ. ენერგია, napr.gov.ge | ფეისბუქ გვერდი, ზუგდიდში არსებული მედიასაშუალებები |
| **პროექტების ვერიფიკაცია** | | | | |
| ზუგდიდის მუნიციპალიტეტის ინფრასტრუქტურისა და ქონების სამსახურის წარმომადგენლების მიერ შემოსული საპროექტო ინიციატივების განთავსების ადგილების დათვალიერება | 2022 წლის მეორე ნახევარი | გასვლა აღნიშნულ ადგილებზე |  |  |
| ზუგდიდის მუნიციპალიტეტის მერიის, საკრებულოს, ზუგდიდის სამოქალაქო ბიუჯეტის FB გვერდსა და zugdidi.gov.ge-ზე ვერიფიკაციის შემდგომ დამტკიცებული სიის გამოქვეყნება | 2022 წლის მეორე ნახევარი | სოციალური ქსელი | პოსტი | სოციალური ქსელი |
| **ინფორმაციის გავრცელება პროექტების ფარული კენჭისყრის გზით მოსახლეობის მიერ შერჩევის შესახებ** | | | | |
| სოციალური ქსელებით ინფორმაციის გავრცელება და პროექტების შერჩევის (ფარული კენჭისყრა) თარიღის ცნობება | 2022 წლის მეორე ნახევარი | სოციალური ქსელი | პოსტი | სოციალური ქსელი |
| პროექტების ავტორებისთვის ფარული კენჭისყრის თარიღის გაცნობა | 2022 წლის მეორე ნახევარი | სატელეფონო ზარი |  |  |
| ფარული კენჭისყრის დღეს განვითარებულ მოვლენებზე ინფორმაციის გავრცელება | **ფარული კენჭისყრის თარიღი** | პოსტები ფეისბუქზე |  | ზუგდიდის მუნიციპალიტეტის მერიის, საკრებულოს, ზუგდიდის სამოქალაქო ბიუჯეტის FB გვერდი, ადგილობრივი მედიასაშუალებები |
| შერჩეული პროექტების სიის გასაჯაროება | **ფარული კენჭისყრის მომდევნო დღე** | პოსტი ფეისბუქზე |  | ზუგდიდის მუნიციპალიტეტის მერიის, საკრებულოს, ზუგდიდის სამოქალაქო ბიუჯეტის FB გვერდი, zugdidi.gov.ge |
| **პროექტების შესრულების შედეგები** | | | | |
| პერიოდულად ინფორმაციის გასაჯაროება პროექტების შესრულების შესახებ | 2022 წლის განმავლობაში | პოსტები |  | ზუგდიდის მუნიციპალიტეტის მერიის, საკრებულოს, ზუგდიდის სამოქალაქო ბიუჯეტის FB გვერდი |

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

თან ერთვის განაცხადის ფორმას.

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ:**

სამოქალაქო ბიუჯეტის პროცესში საბჭოს წევრების სახით, 2021 წელს ჩართული იყვნენ არასამთავრობო ორგანიზაციების „ნეოგენი“-ს და „საერთაშორისო გამჭვირვალობა საქართველო“-ს, ასევე დემოკრატიული ჩართულობოს ცენტრის, ასოციაცია „დეა“-ს, ასოციაცია „ათინათი“-ს, „სამოქალაქო აქტივობისა და თანასწორობის ცენტრის“ წარმომადგენლები. მას შემდეგ რაც საკრებულოს ინიციტივით, დღის წესრიგში დადგა სამოქალაქო ბიუჯეტის საბჭოს აღმასრულებელ შტოში შექმნის საკითხი, პროცესში ჩართულობის მზაობა გამოხატეს შემდეგმა არასამთავრობო ორგანიზაციებმა: „სამეგრელოს ხმა“, საქველმოქმედო ჰუმანიტარული ცენტრი „აფხაზეთი“, „ზუგდიდის დამოუკიდებელი ცხოვრების ცენტრი“.

2021 წლის ბიუჯეტში სამოქალაქო ბიუჯეტის პროგრამაში აისახა 22 საპროექტო ინიციატივა. სულ 2020 წელს შემოსული იყო 40 ინიციატივა, რომელთაგან სამმა ვერ გაიარა ვერიფიკაციის პროცესი, ხოლო თხუთმეტი ინიციატივა ფარული კენჭისყრის ეტაპზე გამოეთიშა პროცესს. ფარულ კენჭისყრაში მონაწილეობა მიიღო 1685-მა მოქალაქემ.

2021 წელს წარმოებული პროცესის შედეგად მიღებულ იქნა 31 საპროექტო ინიციატივა. აღნიშნული ინიციატივები მიმდინარე წლის ბოლომდე გაივლიან ვერიფიკაციისა და ფარული კენჭისყრის (თუ ამის საჭიროება დადგა) ეტაპებს და მოხდება მათი ასახვა ღონისძიებების სახით 2023 წლის სამოქალაქო ბიუჯეტის პროგრამაში.

* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

ბ) ფინანსური - მუნიციპალიტეტის ბიუჯეტი/დონორის დახმარება;

გ) გამოყენებული მატერიალურ-ტექნიკური რესურსი;

ა) სამოქალაქო ბიუჯეტის განსახორციელებლად გამოყენებული იქნა მუნიციპალიტეტის მერიისა და საკრებულოს აპარატის თანამშრომლების ადამიანური რესურსი, ასევე პროცესში ჩართული იყო თითო აქტიური მოქალაქე ყოველი ზონიდან კოორდინატორის სახით. პროცესში აქტიურად მონაწილეობდნენ მუნიციპალიტეტის პოლიტიკური თანამდებობის პირები.

ბ) 2021 წელს სამოქალაქო ბიუჯეტის პროგრამით გაწეულია 441,555.0 ლარის ასიგნება, 2022 წლის ბიუჯეტიდან კი ამ დროისთვის გახარჯულია 617,587.0 ლარი.

გ) გამოყენებული იქნა მერიისა და საკრებულოს განკარგულებაში არსებული მატერიალურ-ტექნიკური რესურსი.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა:**

სამოქალაქო ბიუჯეტის განხორციელების პროცესში გამოიკვეთა რამდენიმე პრობლემა:

* მუხედავად იმისა, რომ ვერიფიკაციის ერთ-ერთ კრიტერიუმად მითითებული იყო, რომ საპროექტო ინიციატივის განხორციელების ადგილად უნდა ყოფილიყო მუნიციპალიტეტის საკუთრებაში არსებული ქონება. სამოქალაქო ბიუჯეტის საბჭომ დაუშვა, რომ ეს ეტაპი გადაელახა სახელმწიფოს საკუთრებაში არსებულ ტერიტორიებზე განსახორციელებელ ინიციატივებსაც. მოტივს წარმოადგენდა ის ფაქტორი, რომ სამოქალაქო ინიციატივის ეგიდით სახელმწიფო ქონების მუნიციპალიტეტისთვის გადმოცემა უფრო მარტივი იქნებოდა, თუმცა რიგ შემთხვევაში ასე არ მოხდა.
* სამოქალაქო ბიუჯეტის ფორმირების საწყის ეტაპზე არ მომხდარა საპროექტო ინციატივების განხორციელების ადგილების ჯეროვანი დათვალიერება და ვერიფიკაცია გაიარა რიგმა პროექტებმა, რომელთა განხორციელების ადგილი მოქცეული იყო ელექტრო-გადამცემი ხაზის დაცვის ზონაში ან პერიმეტრთან ახლოს მდებარეობდა ელექტროენერგიის ტრანსფორმატორი. ამ გარემოებებმა შეაფერხა პროექტების განხორციელება. თუმცა სამოქალაქო ბიუჯეტის წარმოების მომდევნო წელს, მსგავსი პრობლემები არ გამოკვეთილა, რადგან მერიის ინფრასტრუქტურული პროექტების მართვის და არქიტექტურის სამსახურის წარმომადგენლები ვერიფიკაციის ეტაპზე, ადგილზე მისვლით, დეტალურად ათვალიერებდნენ საპროექტო ინიციატივების განსახორციელებელ ტერიტორიებს.
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე:**

1. „Solidarity Fund PL in Georgia”;
2. პოლონეთის რესპუბლიკის საგარეო საქმეთა სამინისტრო პოლონეთის განვითარების თანამშრომლობის პროგრამის ფარგლებში.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის:**

აღსანიშნავია ის ფაქტი, რომ სამოქალაქო ბიუჯეტის განხორციელებისას ყველა მხარე (საბჭოს შემადგენლობაში შედიან ოპოზიციური პარტიების წარმომადგენლები) გაერთიანებული იყო ერთი მიზნისთვის - წარმატებით განხორციელებულიყო ეს პროცესი.

მთელი პროცესის გამჭვირვალობა განაპირობებდა ნდობის მაღალ ხარისხს მოსახლეობის მხრიდან. ვერიფიკაციის პროცესს თავად ავტორები ესწრებოდნენ, ფარულ კენჭისყრას ავტორების წარმომადგენლები აკვირდებოდნენ. ამგვარად პროცესი იყო საჯარო და გამჭვირვალე.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

სამოქალაქო ბიუჯეტის ფარგლებში 2021 წელს განხორციელდა 12 პროექტი. ესენია: ბაგრატიონის და 25 დეკემბრის ქუჩების კვეთაზე სპორტულ-გამაჯანსაღებელი ტრენაჟორების მოწყობა საჩრდილობელი ფანჩატურით; თაბუკაშვილის შესახვევი N4-ში სპორტულ-გამაჯანსაღებელი ტრენაჟორების მოწყობა (ჯანმრთელი მომავალი); ჯანაშიას ქ. N15, მშენებარე სტადიონის მიმდებარე ტერიტორიაზე სპორტულ-გამაჯანსაღებელი ტრენაჟორების მოწყობა; 25 დეკემბრის ქ. N15-ში ღობის რეაბილიტაცია; საჯვაროს უბანში ტაძრის მიმდებარედ მოსაცდელის მოწყობა; სოხუმის ქუჩაზე სკვერის რეაბილიტაცია, ბავშვთა გასართობი სივრცით; წერეთლის ქ. N8-ში მრავალფუნქციური სპორტული მოედნის მშენებლობა; ბერანძის ქ. N11-ში მინი სპორტული მოედნის მოწყობა; თამარ მეფის ქ. N27, 28, 29-ში ეზოს კეთილმოწყობა; თამარ მეფისა და მაია წყნეთელის ქუჩების კვეთაზე, მდ. კუჩხობონის მიმდებარე ტერიტორიაზე სკვერის მოწყობის სამშენებლო სამუშაოები; ლომთათიძის ქ. I შესახვევის მიმდებარედ მინი სპორტული მოედნის მოწყობა; გამსახურდიას და თავისუფლების ქუჩების კვეთაზე იონა მეუნარგიას სახელობის სკვერის კეთილმოწყობა.

2022 წელს განხორციელებულია 6 პროექტი, როგორიცაა: მოსაშვილის, სოხუმის, მშვიდობის, სააკაძისა და გოგოლის ქუჩებზე სანიაღვრე არხების მშენებლობა; ხერგიანის ქუჩაზე სპორტული მოედნის მოწყობა.

მიმდინარეობს 3 პროექტთან დაკავშირებით სამშენებლო სამუშაოები, რომელიც ითვალისწინებს კეკელიძის ქუჩაზე სპორტული მოედნის მოწყობას; ეგ. ფიფიას ქუჩაზე და ჯავახიშვილის ქუჩაზე სანიაღვრე არხების რეაბილიტაცია-მოწყობას.

დაწყებულია და მიმდინარეობს 11 საპროექტო ინიციატივის ტექნიკური დოკუმენტაციის (პროექტი, ხარჯთაღრიცხვა) მომზადება, რომელიც ეხება თაბუკაშვილის მე-4 შესახვევში არსებული საბავშვო მოედნის რეაბილიტაციას; ჯორჯიაშვილის ქუჩაზე საბავშვო ატრაქციონის მოწყობას; პავლე ინგოროყვასა და ლაზის ქუჩების კვეთასთან სპორტულ-გასართობი მოედნის მოწყობას; სოხუმისა და პუშკინის ქუჩების კვეთაზე სკვერის კეთილმოწყობას; რუსთაველის ქუჩაზე სკვერის რეაბილიტაციას; 5 ჯანაშიას ქუჩა №12-ში მდებარე ეზოში ეთნოკულტურული დასასვენებელი პარკის მოწყობას; თამარ მეფისა და გორგასლის ქუჩების კვეთასთან სკვერისა და პარკირების ზოლის მოწყობას; ბესარიონ ჯანაშიას ქ. №10ა-სა და №10-ში მდებარე ეზოების კეთილმოწყობას და ბარამიას ქუჩა №7-ში მდებარე №5 კორპუსთან სატრენაჟორო სავარჯიშოების კომპლექსის მოწყობას; ლაზის ქუჩის გამწვანებას.

სამოქალაქო ბუჯეტის პროცესს აქვს უდიდესი დადებითი გავლენა და ემსახურება საზოგადოების განვითარებას, რადგან ხელს უწყობს:

საზოგადობის კეთილდღეობას - პროექტები, რომლებიც ხორციელდება სამოქალაქო ბიუჯეტის ფარგლებში, მიზნად ისახავს დააკმაყოფილოს არა მხოლოდ პროექტის ავტორების, არამედ კონკრეტული ტერიტორიული ერთეულის მოსახლეობის ინტერესები;

ადგილობრივი პრობლემების გადაჭრას - სამოქალაქო ბიუჯეტი მოსახლეობის მიერ გამოვლენილი ადგილობრივი პრობლემების მოგვარების შესაძლებლობას იძლევა;

ფულადი სახსრების სამართლიან განაწილებას - პროცესის ფარგლებში მოქალაქეები თავად წყვეტენ რაში დაიხარჯება ადგილობრივი ბიუჯეტიდან გამოყოფილი გარკვეული ოდენობის ფულადი სახსრები. პოლიტიკურ გადაწყვეტილებებთან შედარებით, ეს ფულადი სახსრების უფრო სამართლიანი განაწილების საშუალებას იძლევა;

ურთიერთობების გაუმჯობესებას მოსახლეობასა და ადგილობრივ თვითმმართველობას შორის, ასევე მოქალაქეებს შორის - სამოქალაქო ბიუჯეტში ერთობლივი მონაწილეობა ქმნის პირობებს მოსახლეობის ინტეგრაციისთვის, რადგან მას უწევს ურთიერთობა პროექტის მომზადების დროს, ასევე მხარდამჭერების მობილიზება ფარული კენჭისყრის ეტაპზე. საინფორმაციო კამპანიის და პროექტების შემუშავების ეტაპზე საკონსულტაციო შეხვედრებს დადებითი წვლილი შეაქვს მოქალაქეებსა და ხელისუფლების წარმომადგენლებს შორის ურთიერთობის გაუმჯობესებაში, რადგან ისინი იწყებენ ერთმანეთის უკეთ გაგებას: მოქალაქეები უფრო მეტს იგებენ ადგილობრივი თვითმმართველობის კომპეტენციებისა და უფლებამოსილებების შესახებ, ხელისუფლების წარმომადგენლები კი - მოსახლეობის საჭიროებებისა და პრობლემების შესახებ;

მოსახლეობის პასუხისმგებლობის დონის გაზრდას - ცოდნის ამაღლებასთან ერთად, სამოქალაქო ბიუჯეტის ერთ-ერთი მიღწევაა მოსახლეობის პასუხისმგებლობის გაზრდა. სამოქალაქო ბიუჯეტის პროცესში მოქალაქეები იწყებენ იმის გაგებას, რომ მათ გარშემო არსებული გარემოს მდგომარეობა დიდწილად მათზე არის დამოკიდებული და არა მხოლოდ ადგილობრივ ხელისუფლებაზე.

1. **მიღებული გამოცდილება და გაკეთებული დასკვნები: (**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით):

პროცესის დაწყებამდე უმნიშვნელოვანესია არსებობდეს პოლიტიკური ნება ადგილობრივი თვითმმართველობის საქმიანობაში მოქალაქეთა აქტიური ჩართულობის შესახებ.

პროცესის დაგეგმვისას მნიშვნელოვანია რეგულაციების შემუშავებას მიექცეს ყურადღება. აქ გათვალისწინებულ უნდა იქნას შემდეგი ფაქტორები:

1. მუნიციპალიტეტის რა ტერიტორიაზე წარიმართება პროცესი;
2. თანხის რა ოდენობა იქნება გამოყოფილი სამოქალაქო ბიუჯეტის პროგრამისთვის და როგორ განაწილდება აღნიშნული თანხა ზონების მიხედვით;
3. ვის ექნება პროექტის წარმოდგენის უფლება;
4. რა სახის პროექტების მიღება მოხდება (შესაძლებელია კლასიფიკაცია სფეროების მიხედვით: ინფრასტრუქტურული, კულტურული, სპორტული, ახალგაზრდული, სოცილაური და ა.შ.);
5. აუცილებელია პროცესის ყველა ეტაპის ვადები კონკრეტულად იყოს გაწერილი და მოქალაქეებს ვადების შესახებ წინასწარ ეცნობოს სოციალური ქსელის ან სხვა არხების მეშვეობით;
6. პროექტების შერჩევისა და საბოლოო გადაწყვეტილების მიღების სხვადასხვა მეთოდი არსებობს: რიგ მუნიციპალიტეტში საპროექტო ინიციატივების ავტორებს შორის მიიღწევა კონსესუსი, რომლის დროსაც ისინი პოლემიკის შემდეგ თანხმდებიან რომელი პროექტია მეტად პრიორიტეტული და რომელი აისახოს მუნიციპალიტეტის ბიუჯეტში; ზოგ მუნიციპალიტეტში ტარდება ფარული კენჭისყრა, ზუგდიდის მუნიციპალიტეტის იდენტური მეთოდით; არის მუნიციპალიტეტები, სადაც ელექტრონული ხმის მიცემით ხდება გამარჯვებული პროექტების გამოვლენა; ხოლო ზოგან სამოქალაქო ბიუჯეტის საბჭო იღებს საბოლოო გადაწყვეტილებას ბიუჯეტში ასასახი პროექტების შესახებ. მეთოდის შერჩევისას მნიშვნელოვანია მუნიციპალიტეტის სპეციფიკის გათვალისწინება, თუ რომელი მეთოდი გამოიწვევს მეტ ნდობას მოსახლეობის მხრიდან;
7. მნიშვნელოვანია განისაზღვროს კენჭისყრის ან ელექტრონული ხმის მიცემის დროს ვის ექნება პროცესში მონაწილეობის უფლება;

გარდა ამისა პროცესის წარმოებისას მნიშვნელოვანია:

1. შედგენილ იქნას საპროექტო ინიციატივის სტანდარტული ფორმა;
2. პროექტების შემუშავების ეტაპზე მუნიციპალიტეტის ორგანიზებით ჩატარდეს პროექტების წერის მარათონი და მოქალაქეებს მიეცეთ საშუალება საპროექტო ინიციატივის შევსებისას მიიღონ პროცესში გათვითცნობიერებული მხარის დახმარება;
3. ვერიფიკაციის ეტაპზე ადგილზე იქნას დათვალიერებული ის ადგილები, სადაც უნდა განხორციელდეს საპროექტო ინიციატივა და გამოვლენილ იქნას პროექტის რეალიზების პოტენციურად ხელისშემშლელი ფაქტორები;
4. ვერიფიკაციის ეტაპზე დათვლილ იქნას მაქსიმალური სიზუსტით საპროექტო ინიციატივის სავარაუდო ღირებულება;
5. ვერიფიკაციის ეტაპზე საბოლოო გადაწყვეტილების მიღების პროცესს ესწრებოდნენ საპროექტო ინიციატივების ავტორები - ეს განაპირობებს პროცესის გამჭვირვალობას და სანდოობას მოქალაქეთა მხრიდან;
6. ფარული კენჭისყრის ეტაპზე ინიციატივის ავტორების წარმომადგენლებს ჰქონდეთ პროცესზე დაკვირვების შესაძლებლობა;
7. მუნიციპალიტეტის ბიუჯეტში სამოქალაქო ბიუჯეტი ასახული იყოს ცალკე პროგრამის სახით და გაიწეროს პროცესის მიზნები, შედეგები, ინდიკატორები;
8. საპროექტო ინიციატივების განხორციელებისას ტენდერებისა და პროექტების მიმდინარეობის შესახებ ინფორმაცია გავრცელებულ იქნას სოციალური ქსელის მეშვეობით.

* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

ბ) პროექტის შედეგად ადგილობრივ ბუჯეტში ასახული ცვლილება;

გ) მოსახლეობის მხარდაჭერა;

დ) შეტანილია თუ არა პროექტი მომავალი წლის ბიუჯეტში;

ა) პროექტის შედეგად მუნიციპალური სერვისის მიწოდებაში ასახული ცვლილება - აღნიშნული პროექტისთვის არ არის რელევანტური;

ბ) პროექტის შედეგად ადგილობრივ ბუჯეტში ასახული ცვლილება -

ადგილობრივ ბიუჯეტში შეიქმნა ახალი პროგრამული კოდი სახელწოდებით სამოქალაქო ბიუჯეტი (პროგრამული კოდი: 02 16)

გ) მოსახლეობის მხარდაჭერა; -

აღნიშნულ პროცესს მოსახლეობა მხარს უჭერს, რაც გამოიხატება მათ მზარდ ჩართულობაში: პირველ წელს კენჭისყრაში მონაწილეობა მიმიღო 1439-მა მოქალაქემ, მომდევნო ჯერზე კი - 1685-მა მოქალაქემ.

დ) შეტანილია თუ არა პროექტი მომავალი წლის ბიუჯეტში; - სამოქალაქო ბიუჯეტის პროგრამა შეტანილია მომავალი წლის ბიუჯეტში და მისი ასიგნება შეადგენს 1 000 000 ლარს.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში:**

ზუგდიდის მუნიციპალიტეტში სამოქალაქო ბიუჯეტის დანერგვის იდეა საკრებულოში წარმოიშვა. თავდაპირველად სამოქალაქო ბიუჯეტის საბჭო საკრებულოს თავმჯდომარის ბრძანებით შეიქმნა. შესაბამისად საკრებულოს წარმომადგენლები აქტიურად იყვნენ ჩართული პროცესის დაგეგმვის, განხორციელებისა და შედეგების შეფასების საქმეში;

* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში:**

საკრებულოსთან კოორდინაციისა და კონსულტაციის საფუძველზე მოხდა შერჩევა.

* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ:**

სამოქალაქო ბიუჯეტის პროგრამა არის საკრებულოს ინიცირებული. სამოქალაქო ბიუჯეტის საბჭოში ჩართული იყვნენ თითოეული ფრაქციის წარმომადგენლები და აქტიურად იღებდნენ მონაწილეობას პროცესის ყველა ეტაპზე.

1. **პრატიკასთან/ინიციატივასთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

უახლოეს მომავალში მუნიციპალიტეტში უნდა ჩატარდეს მიღებული 31 საპროექტო ინიციატივის ვერიფიკაციის შემაჯამებელი სამოქალაქო ბიუჯეტის საბჭოს სხდომა. საჭიროების შემთხვევაში, ფარული კენჭისყრის პროცედურა მიმდინარე წლის ბოლომდე ჩატარდება შესაბამის ზონებში.

2023 წლის ბიუჯეტის პროექტში უკვე ასახულია სამოქალაქო ბიუჯეტის პროგრამა 1 000 000 ლარის ოდენობით. ასევე აღნიშნული პროგრამა შეტანილია 2023-2026 წლების პრიორიტეტების დოკუმენტში და გაწერილია თითოეულ წელს 1 000 000 ლარის ოდენობით.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);
* ქეთევან ესართია, საფინანსო-საბიუჯეტო და შესყიდვების სამსახურის საბიუჯეტო დაგეგმვის განყოფილების უფროსი სპეციალისტი, ტელ: 599844188, ელ-ფოსტა: [ketevanesartia@yahoo.de](mailto:ketevanesartia@yahoo.de)
* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.
* მამუკა წოწერია - ზუგდიდის მუნიციპალიტეტის მერი, ტელ: 595880011, ელ-ფოსტა: [mamukatsotseria@gmail.com](mailto:mamukatsotseria@gmail.com) ;
* კონსტანტინე კაკავა - ზუგდიდის მუნიციპალიტეტის მერის პირველი მოადგილე, ტელ: 591445418, ელ-ფოსტა: [kostakakava@gmail.com](mailto:kostakakava@gmail.com) ;
* ბესიკ ჭეჟია - ზუგდიდის მუნიციპალიტეტის მერის მოადგილე, ტელ: 595512751, ელ-ფოსტა: [besik.tchezhia@gmail.com](mailto:besik.tchezhia@gmail.com) ;
* თაზო ფაცაცია - საკრებულოს ფრაქცია „ქართული ოცნება დემოკრატიული საქართველოს“ თავმჯდომარის მოადგილე, ტელ: 599852399, ელ-ფოსტა: [tazoocneba@gmail.com](mailto:tazoocneba@gmail.com) ;
* სანდრო სორდია - საკრებულოს ფრაქცია „ქართული ოცნება დემოკრატიული საქართველოს“ თავმჯდომარის მოადგილე, ტელ: 591445327, ელ-ფოსტა: [sandrosordia@gmail.com](mailto:sandrosordia@gmail.com) ;
* ქეთევან ესართია - საფინანსო-საბიუჯეტო და შესყიდვების სამსახურის საბიუჯეტო დაგეგმვის განყოფილების უფროსი სპეციალისტი, ტელ: 599844188, ელ-ფოსტა: [ketevanesartia@yahoo.de](mailto:ketevanesartia@yahoo.de) .

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები:

* ბრძანება შემადგენლობის დაკომპლექტებაზე (2022 წელი) – 2 გვერდი;
* მერის ბრძანება, საბჭოს საქმიანობის წესი, სამოქალაქო ბიუჯეტის ფორმირების წესი (2022 წელი) – 20 გვერდი;
* სამოქალაქო ბიუჯეტის ფორმირების წესის მესამე ცვლილება (2021 წელი) – 17 გვერდი;
* საპროექტო ინიციატივის განაცხადის ფორმა -5 გვერდი;
* 2021 წლის ფარული კენჭისყრის ოქმები - 3 გვერდი;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები):

* მერის 2022 წლის ანგარიში - 66 გვერდი;

გ) ადგილობრივი ეკონომიკური განვითარების გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან:

* დადგენილება ზუგდიდის მუნიციპალიტეტის 2022 წლის ბიუჯეტის დამტკიცების შესახებ - 64 გვერდი;
* ზუგდიდის მუნიციპალიტეტის 2023 წლის ბიუჯეტის პროექტი - 410 გვერდი;
* ზუგდიდის მუნიციპალიტეტის 2023-2026 წლის საშუალოვადიანი სამოქმედო გეგმა - 103 გვერდი;

დ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი:

* ბმულები - 2 გვერდი.

***განაცხადის მიღების ვადაა 2022 წლის 20 ოქტომბერი- 28 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge) ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)